Kvaredro-okedra kahelaro

La kvaredro-okedra kahelaro aŭ alternita kuba kahelaro estas unuforma kahelaro de eŭklida 3-spaco. Ĝi konsistas el kvaredroj kaj okedroj.

Ĝi estas ero de diversdimensia familio de alternitaj hiperkubaj kahelaroj (aŭ duonhiperkubaj kahelaroj).
Ĝi estas unu el 28 konveksaj unuformaj kahelaroj de eŭklida 3-spaco.

Ĝi estas vertico-transitiva kun 8 kvaredroj kaj 6 okedroj ĉirkaŭ ĉiu vertico. Ĝi estas latero-transitiva kun 2 kvaredroj kaj 2 okedroj alterne ĉirkaŭ ĉiu latero.

n-dimensia alternita hiperkuba kahelaro konsistas el duonverticaj hiperkubaj kaj kruco-hiperpluredraj facetoj. En ĉi tiu okazo, kvaredro estas 3-dimensia duonvertica hiperkubo kaj okedro estas 3-kruco-hiperpluredro.

Kiam la kuba kahelaro estas alternita, la kubaj ĉeloj iĝas kvaredrajn ĉelojn, kaj en lokoj de la forigataj verticoj kreiĝas la novaj okedraj ĉeloj. Kiel ĉi tia, kvaredro-okedra kahelaro povas esti prezentita per etendita simbolo de Schläfli h{4,3,4} kiel enhavanta duonon de verticoj de la {4,3,4} kuba kahelaro.

La simila kahelaro estas turnita kvaredro-okedra kahelaro, kiu havas najbarajn tavolojn turnitajn je 60 gradoj tiel ke duono de la lateroj estas ĉirkaŭita per du najbaraj kvaredroj kaj du najbaraj okedroj, sed ne per ili en alterna ordo.

 Bildoj 
250x250px  Perspektiva vido de dratoframo250x250px  Eksplodita vido de ĉeloj ĉirkaŭbarantaj ĉiun verticon.

Kategorio:Kahelaroj